**החברה הכלכלית לפיתוח נס ציונה בע"מ**

**מכרז מספר 2023 / 07**

**להצבה והפעלה של עמדות איסוף עצמי ("לוקרים") בעיר נס ציונה**

# החברה הכלכלית לפיתוח נס-ציונה בע"מ (להלן: "**החברה**") מזמינה בזאת הצעות להשתתף במכרז להצבה והפעלה של עמדות איסוף עצמי ("לוקרים") ברחבי העיר נס ציונה (להלן: "**העמדות**"), בהתאם לתנאים המפורטים במסמכי המכרז.

# את חוברת המכרז ניתן לרכוש החל מיום **19/06/2023** במשרדי החברה ברחוב הנבחרת 10, נס-ציונה, בימים א' - ה' בין השעות 8:00-12:00, בתמורה לסך של 500 ₪ (שלא יוחזר בכל מקרה). מובהר, כי רכישת מסמכי המכרז מהווה תנאי חובה להגשת הצעה במכרז. מבלי לגרוע מן האמור, ניתן לעיין במסמכי המכרז במשרדי החברה (בתיאום מראש).

# את ההצעות למכרז יש להגיש בהתאם להוראות שבחוברת המכרז בצירוף האישורים והמסמכים המפורטים במסמכי המכרז, במעטפה סגורה הנושאת ציון "מכרז מס' 07/2023", לתיבת המכרזים **שבמשרדי החברה ברחוב הנבחרת 10, נס ציונה**, וזאת עד לא יאוחר מיום **06/07/2023,** בשעה **12:00**. להצעות יש לצרף את כל מסמכי המכרז כשהם חתומים בתחתית כל עמוד, לרבות החוזה ויתר המסמכים כמפורט בטופס ההצעה. הצעה שלא תימצא בתיבת המכרזים עד מועד זה, מסיבה כלשהי, לא תידון.

# שאלות הבהרה בנוגע למכרז יש להפנות לעו"ד אושרית סורוז'ון, בדוא"ל: oshrits@nzc.org.il, עד לא יאוחר מיום **21/06/2023,** באחריות המציע לוודא עם החברה טלפונית את קבלת פנייתו.

# **אין החברה מתחייבת לקבל את ההצעה הנמוכה ביותר או כל הצעה שהיא. החברה רשאית להתקשר עם זוכה אחד או יותר, לפי שיקול דעתה הבלעדי. כמו כן שומרת החברה על זכותה לנהל משא ומתן עם מי מהמציעים אשר הצעותיהם תמצאנה מתאימות**.

# פרסום זה הינו לידיעה כללית בלבד. הפרטים המלאים והמחייבים אודות המכרז הם אלו המופיעים בחוזה וביתר מסמכי המכרז.

 \_\_\_\_\_\_\_\_\_\_\_\_\_\_\_\_

**תומר קרני, מנכ"ל**

 החברה הכלכלית לפיתוח נס-ציונה בע"מ

 **מסמך 1 למכרז 07/2023**

**החברה הכלכלית לפיתוח נס ציונה בע"מ**

**מכרז מספר 2023 /07**

**להצבה והפעלה של עמדות איסוף עצמי ("לוקרים") בעיר נס ציונה**

**דברי הסבר כלליים והנחיות להגשת הצעות**

1. **כללי**
	1. החברה הכלכלית לפיתוח נס-ציונה בע"מ (להלן: "**החברה**") מזמינה בזאת הצעות להשתתף במכרז להצבה והפעלה של עמדות איסוף עצמי ("לוקרים") ברחבי העיר נס ציונה (להלן: "**העמדות**").
	2. החברה תתקשר עם מציע אחד או יותר, לפי שיקול דעתה הבלעדי, העומדים בתנאי הסף המפורטים בסעיף 4 להלן ושהצעותיהם תימצאנה מתאימות על ידי החברה (להלן: "**המציע הזוכה**"), בהסכם למתן זכות שימוש להצבה ולהפעלה של העמדות, בנוסח המצורף כ**מסמך 3** למסמכי המכרז.
	3. לאחר קבלת הודעת החברה בדבר זכייתו במכרז, יציג המציע הזוכה לחברה את הצעתו לכמות העמדות ולמיקומן. העמדות ימוקמו בכמות ובמיקומים כפי שתקבע החברה, על פי שיקול דעתה הבלעדי. מבלי לגרוע מיתר זכויותיה על פי מסמכי המכרז (לרבות הסכם ההתקשרות), במהלך תקופת ההתקשרות החברה תהיה רשאית להורות למציע הזוכה להגדיל או להקטין את כמות העמדות ו/או לשנות את מיקומן.
	4. למען הסר ספק מובהר, כי המציע הזוכה יהיה בעל מעמד של בר-רשות בלבד במקומות שבהם יוצבו העמדות, וכי אין המדובר בזכות שכירות.
	5. **העמדות שיסופקו, יוצבו ויתוחזקו על ידי המציע הזוכה יהיו ניידות וכאלה שאינן דורשות חיבור לתשתיות חשמל ותקשורת**.
	6. תקופת ההתקשרות עם המציע הזוכה תהיה ל- 12 חודשים, החל ממועד הצבת העמדה הראשונה (להלן: "**תקופת ההתקשרות הבסיסית**"). החברה תהיה רשאית להאריך את ההתקשרות עם המציע הזוכה (ובמקרה של יותר ממציע זוכה אחד – עם כלל המציעים הזוכים או עם חלקם) בעד 3 תקופות נוספות בנות 12 חודשים כל אחד, הכל לפי שיקול דעתה הבלעדי של החברה. על אף האמור, לחברה הזכות לבטל את ההתקשרות בכל מועד שהוא ומכל סיבה שהיא, לפי שיקול דעתה הבלעדי, וזאת בהודעה בכתב שתימסר למציע הזוכה 60 ימים מראש.
	7. **מובהר, כי החברה איננה מתחייבת להיקף מסוים של כמות עמדות ו/או מיקומיהן במהלך תקופת ההתקשרות. עוד מובהר, כי החברה שומרת לעצמה את הזכות להרחיב ו/או לצמצם את כמות העמדות ו/או את מיקומיהן במהלך תקופת ההתקשרות. הכל, על פי שיקול דעתה הבלעדי של החברה**.
	8. המציע הזוכה יהיה האחראי הבלעדי להצבת העמדות, לאחזקתן, לתחזוקתן ולתקינותן במשך כל תקופת ההתקשרות. מבלי לגרוע מכלליות האמור ומיתר התחייבויותיו של המציע הזוכה בהתאם למסמכי המכרז (לרבות הסכם ההתקשרות), המציע הזוכה יידרש להעמיד מוקד טלפוני מאויש בימי ובשעות העבודה המקובלות בתחום. במקרה של תקלה המונעת שימוש בעמדה, המציע הזוכה יתחייב לפעול לתיקון התקלה בתוך 24 שעות מהמועד שבו הובאה לידיעתו.
	9. על המציע להיות בעת הגשת הצעתו בעל האישורים, ההיתרים והרישיונות הבאים: אישור עוסק מורשה, אישור ניכוי מס במקור ואישור על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו - 1976, וכן כל רישיון ו/או היתר אחרים הדרושים על פי כל דין לשם הצבת והפעלת העמדות ו/או לצורך מילוי התחייבויות המציע על פי תנאי החוזה. את האישורים הללו יצרף המציע להצעתו.
	10. המשתתף הזוכה יהיה אחראי באופן בלעדי לקבלת כל האישורים והרישיונות הדרושים על פי כל דין לצורך הצבת והפעלת העמדות.
2. **מסמכי המכרז**

ואלו מסמכי המכרז, המהווים חלק בלתי נפרד הימנו (להלן: "**מסמכי המכרז**"):

# **מסמך 1 -** מסמך זה - דברי הסבר והנחיות להגשת הצעות;

# **מסמך 2 -** טופס הצעת מחיר והצהרת המציע;

# **מסמך 3 -** חוזה התקשרות והנספחים לו (להלן: "**החוזה**"), המהווים חלק בלתי נפרד הימנו, כדלקמן:

# **נספח א'** - נוסח ערבות בנקאית להבטחת ביצוע החוזה ("**ערבות ביצוע**");

# **נספח ב'** - דרישות ביטוח;

# **נספח ג'** -תצהיר בדבר קיום דיני העבודה לפי חוק עסקאות גופים ציבוריים, תשל"ו-1976;

1. **לוח זמנים להליכי המכרז**
	1. לוח הזמנים לקיום מכרז זה יהיה, כדלקמן:

|  |  |
| --- | --- |
| **תיאור** | **מועד / מקום** |
| רכישת חוברת המכרז  | החל מיום 19/06/2023 בין השעות 09:00-15:00 במשרדי החברה שברחוב הנבחרת 10, נס ציונה. |
| מועד אחרון למשלוח שאלות הבהרה (בדוא"ל) | 21/06/2023 עד השעה 23:59. |
| מועד אחרון להגשת הצעות | 06/07/2023 בשעה 12:00, לתיבת המכרזים שבמשרדי החברה ברחוב הנבחרת 10, נס ציונה. |
| פתיחת מעטפות | 06/07/2023 בשעה 12:30, במשרדי החברה ברחוב הנבחרת 10, נס ציונה. |

* 1. החברה רשאית לשנות איזה מבין המועדים הנ"ל, לפי שיקול דעתה הבלעדי. ככל שיחול שינוי כאמור, תפורסם הודעה מתאימה על כך באתר<https://www.nzc.org.il/bids> , וכן תישלח הודעה למציעים שרכשו את מסמכי המכרז באותו מועד.
1. **תנאי הסף להשתתפות במכרז**

רשאים להגיש הצעה אך ורק משתתפים העונים בעצמם על **כל** דרישות הסף המפורטות להלן:

* 1. במקרה שהמשתתף במכרז הוא תאגיד – התאגיד רשום כדין במרשם התאגידים הרלוונטי (רשם החברות או רשם השותפויות) בישראל. במקרה שהמשתתף הינו אדם פרטי - הוא תושב ישראל.
	2. למציע ניסיון מוכח בתחום הצבת והפעלת עמדות איסוף עצמי ("לוקרים") בישראל ב- 24 החודשים שקדמו למועד האחרון להגשת הצעות למכרז זה.
	3. מפרט העמדות שיוצבו לא יפחת מדרישות המפורטות להלן:
		1. העמדות פועלות ללא צורך בחיבור לתשתיות חשמל ותקשורת.
		2. העמדות מונגשות.
		3. העמדות ניידות באופן המאפשר את העברתן ממיקום אחד למיקום אחר.
	4. המציע הוא בעל אישור עוסק מורשה, אישור ניכוי מס במקור ואישור על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו – 1976, וכן כל רישיון ו/או היתר אחרים הדרושים על פי כל דין לשם הצבת והפעלת העמדות וכן לצורך התקשרותו של המציע עם החברה בהסכם להצבת העמדות והפעלתן על פי כל דין.
	5. המשתתף רכש את מסמכי המכרז.
1. **שאלות הבהרה ושינויים במסמכי המכרז**
	1. החברה רשאית, בכל עת, להכניס במסמכי המכרז שינויים ותיקונים מכל מין וסוג שהוא, וזאת לפי שיקול דעתה הבלעדי, בין ביוזמתה ובין בתשובה לשאלות המציעים. שינויים, תוספות ועדכונים כאמור יפורסמו באתר האינטרנט של העיריה, ובאחריות המציעים להתעדכן בפרסומים באתר מדי יום.
	2. אם ימצא המציע סתירות, שגיאות או אי התאמות במסמכי המכרז או יהיה לו ספק כלשהו בקשר למובנו המדויק של סעיף או פרט כלשהו, עליו להודיע על כך בכתב על דרך של משלוח שאלות הבהרה באמצעות דואר אלקטרוני לכתובת oshrits@nzc.org.il לידי גב' אושרית סורוז'ון, לא יאוחר מהמועד הנקוב בטבלה שבסעיף ‎3.1 לעיל.
	3. מובהר בזאת, כי לאחר חלוף המועד האחרון למשלוח שאלות הבהרה לא יתקבלו עוד כל טענות בדבר טעות או אי הבנה בקשר לפרט כלשהו מפרטי המכרז.
	4. באחריות המציע לקבל אישור בדבר קבלת שאלות הבהרה שנשלחו בדוא"ל חוזר (לא אוטומטי). פניה שלא נתקבל לגביה אישור קבלה כאמור, תיחשב כאילו לא התקבלה.
	5. תשובות לשאלות הבהרה יפורסמו, במידת הצורך, באתר האינטרנט של העיריה, בלא לזהות את פרטי הפונה. מסמכי התשובות לשאלות ההבהרה יהוו חלק בלתי נפרד ממסמכי המכרז, ועל כל מציע לחתום עליהן ולצרף אותן להצעתו.
	6. למען הסר ספק מובהר בזאת, כי החברה איננה אחראית לכל פירוש ו/או הסבר שיינתנו בעל פה, ורק תשובות לשאלות הבהרה שנמסרו בכתב כחלק מהליך המכרז יחייבו אותה. עוד מובהר, כי החברה איננה חייבת להגיב או להשיב על כל פנייה שתשלח אליה כאמור.
	7. המציעים אינם רשאים לערוך שינויים ו/או מחיקות ו/או תוספות במסמכי ההזמנה. החברה שומרת לעצמה את הזכות, על פי שיקול דעתה הבלעדי, שלא להתחשב בשינויים שיערוך מציע כאמור, או לפסול את ההצעה כולה.
2. **אופן הגשת ההצעות למכרז**
	1. את חוברת המכרז ניתן לרכוש החל מיום **19/06/2023 ,** במשרדי החברה ברחוב הנבחרת 10, נס-ציונה, בימים א' - ה' בין השעות 8:00-12:00, בתמורה לסך של 500 ₪ (שלא יוחזר בכל מקרה). מבלי לגרוע מן **החובה לרכוש את מסמכי המכרז כתנאי להשתתפות בו**, ניתן לעיין במסמכי המכרז במשרדי החברה בכתובת הנבחרת 10, בימים א' – ה' בין השעות 9:00 – 12:00 (בתיאום מראש).
	2. **המועד האחרון להגשת הצעות הינו יום 06/07/2023 עד השעה 12:00. הצעה שלא תמצא במשרדי החברה ביום ובשעה האמורים, מסיבה כלשהי, לא תידון**.
	3. במסגרת מסמך הצעת המחיר (**מסמך 2 למסמכי המכרז**) ינקוב המציע בגובה התמורה החודשית המוצעת על ידו אשר תשולם על ידו לחברה בגין הזכות להציב ולהפעיל את העמדות במהלך תקופת ההתקשרות, **בסכום שלא יפחת מסך של 500 ₪ (לא כולל מע"מ) בחודש בגין כל עמדה**, בהתאם לתנאים המפורטים בחוזה.
	4. על המציע להגיש את מסמכי המכרז למשרדי החברה שברח' הנבחרת 10, נס ציונה, כאשר כל העמודים של מסמכי המכרז חתומים על ידו וכאשר מסמך "הצעת המחיר" (מסמך 2 למסמכי המכרז) מולא על ידיו במלואו ונחתם על ידי המציע וחתימה זו אומתה על ידי עורך דין או רואה חשבון כנדרש שם.
	5. לחוברת המכרז, כשהיא חתומה כאמור בסעיף ‎6.4 לעיל, יש לצרף את כל המסמכים הבאים:
		1. אישור על ניהול פנקסי חשבונות ורשומות לפי חוק עיסקאות גופים ציבוריים (אכיפת ניהול חשבונות ותשלום חובות מס), התשל"ו - 1976.
		2. אם המציע הוא תאגיד - תעודת רישום של התאגיד ותדפיס עדכני ומלא מרשם החברות או מרשם השותפויות.
		3. אם המציע אינו תאגיד - אישור עוסק מורשה לענייני מע"מ.
		4. מפרט של העמדות, לרבות מאפייניהן ואופן תפעולן, בצירוף תמונות ו/או הדמיות מזוויות שונות.
		5. אסמכתאות בדבר עמידתו של המציע בתנאי הסף הקבוע בסעיף ‎4.2 לעיל.
		6. קבלה בגין רכישת מסמכי המכרז.
	6. ההצעה תישאר בתוקף למשך 90 ימים מהמועד האחרון שנקבע להגשת ההצעות, או עד שיחתם החוזה על ידי החברה, לפי המוקדם. לחברה תהא זכות להאריך את תוקף ההצעות בעד שלושה חודשים נוספים בהודעה בכתב למציעים.
3. **הבחירה במציע/ים הזוכה/ים**
	1. החברה תבחן את ההצעות שיוגשו במסגרת המכרז, לרבות בכל הנוגע לעמידה בתנאי הסף ולתמורה המוצעת, ותודיע למציע אחד או יותר שהצעתו/ם נמצאה/ו מתאימה/ות על קבלת הצעתו/ם (להלן: "**הזוכה**").
	2. תוך 14 יום מיום שהודע לו דבר זכייתו, ימציא הזוכה לחברה כל מסמך הנדרש לצורך ביצוע החוזה. כן ימציא הזוכה לחברה להבטחת ביצוע כל התחייבויותיו על פי החוזה ערבות בנקאית אוטונומית בסך 5,000 ₪ (חמשת אלפים שקלים חדשים) (להלן: **"ערבות הביצוע"**) בנוסח המצ"ב כנספח ב' לחוזה (מסמך 4 למסמכי המכרז).
	3. על המציע הזוכה לקיים, על חשבונו, במהלך כל תקופת ההתקשרות, ביטוחים כמפורט בחוזה. הביטוחים ייערכו על-ידי המציע הזוכה באמצעות חברת ביטוח בעלת רישיון של מדינת ישראל לעסוק בביטוח הנדרש בחוזה. להוכחת הסדרת הביטוח, ימסור המציע הזוכה את אישור קיום ביטוחים (**נספח ב' לחוזה**) בתוך 14 ימים ממועד קבלת הודעת החברה בדבר זכייתו במכרז. למען הסר ספק מובהר, כי אישור ההחברה בגין תקינות אישור קיום ביטוחים שהגיש המציע הזוכה לא יטיל על ההחברה כל אחריות בגין רמת הכיסוי.
	4. החברה שומרת לעצמה את הזכות לקבל כל הצעה שהיא או לדחות את כל ההצעות, לרבות ההצעה הגבוהה ביותר, ולמציעים לא תהיה כל טענה ו/או דרישה ו/או תביעה כנגד החברה ו/או מי מטעמה בגין כך. כמו כן שומרת לעצמה החברה את הזכות לנהל משא ומתן עם מי מהמציעים שהצעותיהם תימצאנה מתאימות ו/או לפצל את העבודות ליותר ממפעיל אחד, על פי שיקול דעתה הבלעדי.
	5. בוטלה הזכייה ו/או בוטלה ההתקשרות עם המציע הזוכה, מכל סיבה שהיא, בין טרם חתימת ההסכם עמם ובין לאחר מכן, תהא החברה רשאית, בין היתר, להתקשר עם המציע של ההצעה הכשרה הבאה בתור, ובמידה וההתקשרות עמו תבוטל או לא תצא אל הפועל (מכל סיבה שהיא), להתקשר עם המציע הבא אחריו וכן הלאה, ובלבד שלא חלפו למעלה מ-12 חודשים ממועד משלוח ההודעה על הזכייה לזוכה. המציע מוותר מראש על כל טענה, דרישה או תביעה כנגד המועצה בעניין זה.
	6. הוראות מסמך זה באות להוסיף על האמור ביתר מסמכי המכרז ולהבהיר אותם. במקרה של סתירה או אי התאמה בין הוראות מסמך זה לבין יתר מסמכי המכרז, יגברו ויחולו הוראות מסמך זה. בכל מקרה של סתירה בין האמור בתשובות לשאלות ההבהרה ובין מסמכי המכרז המקוריים, יגבר האמור במסמכי התשובות. במקרה של סתירה בין מסמכי התשובות לבין עצמם, יגבר האמור במסמך המאוחר יותר.